На основу члана 16. став 2. тачка 1. и 18. став 2. Закона о локалним изборима („Службени гласник РС“, број 14/2022), члана 32. став 1. тачка 20. Закона о локалној самоуправи („Службени гласник РС“, број 129/2007, 83/2014 – др. закон, 101/2016 – др.закон, 47/2018 и 111/2021-др.закон) и члана 40. став 1. тачка 19. и 152. Статута Општине Владичин Хан („Службени гласник Града Врања“, број 4/2019 и 28/22), Скупштина општине Владичин Хан на седници одржаној дана 26.10.2023. године, донела је

**ОДЛУКУ О ИЗМЕНИ ОДЛУКЕ**

**О РАЗРЕШЕЊУ ЧЛАНОВА И ЗАМЕНИКА ЧЛАНОВА**

**ИЗБОРНЕ КОМИСИЈЕ ОПШТИНЕ ВЛАДИЧИН ХАН И**

**ИМЕНОВАЊУ ЧЛАНОВА И ЗАМЕНИКА ЧЛАНОВА**

**ОПШТИНСКЕ ИЗБОРНЕ КОМИСИЈЕ ОПШТИНЕ ВЛАДИЧИН ХАН**

1. У Одлуци о разрешењу чланова и заменика чланова Изборне комисије општине Владичин Хан и именовању чланова и заменика чланова Општинске изборне комисије општине Владичин Хан („Службени гласник Града Врања“, број 3/2022), врши се измена у тачки 2. подтачка 6., тако што се:

- Разрешава се Јелена Димитријевић, функције члана у Општинскојизборној комисији општине Владичин Хан у сталном саставу, подношењем оставке у писаменој форми.

- Именује се Радица Николић за члана Општинскеизборне комисије општине Владичин Хан у сталном саставу.

-Разрешава се Јелена Павловић, функције заменика члана у Општинскојизборној комисији општине Владичин Хан у сталном саставу, подношењем оставке у писаменој форми.

-Именује се Виолета Николић за заменика члана Општинске изборне комисије општине Владичин Хан у сталном саставу.

2. Мандат именованом члану и заменику члана траје до истека мандата Општинскеизборне комисије општине Владичин Хан у сталном саставу.

3. Ова одлука ступа на снагу даном доношења а објављује се на веб-презентацији Републичке изборне комисије и у „Службеном гласнику града Врања“.

**О б р а з л о ж е њ е**

Правни основ за доношење одлуке садржан је у одредбама члана 16. став 2. тачка 1. и 18. став 2. Закона о локалним изборима („Службени гласник РС“, број 14/2022), члана 32. став 1. тачка 20. Закона о локалној самоуправи („Службени гласник РС“, број 129/2007, 83/2014 – др. закон, 101/2016 – др.закон, 47/2018 и 111/2021-др.закон) и члана 40. став 1. тачка 19. и 152. Статута Општине Владичин Хан („Службени гласник Града Врања“, број 4/2019 и 28/22).

Одредбама члана 16. став 2. тачка 1. Закона о локалним изборима (у даљем тексту: Закон) прописано је да члана органа за спровођење локалних избора разрешава орган надлежан за његово именовање ако поднесе оставку у писменој форми.

Одредбама члана 18. став 2. Закона прописано је да председника, чланове, заменика председника и заменике чланова изборне комисије именује скупштина јединице локалне самоуправе.

У складу са чланом 20. Закона, чланови и заменици чланова изборне комисије у сталном саставу именују се на предлог одборничких група сразмерно њиховој заступљености у укупном броју одборника који припадају одборничким групама.

Члан Општинске изборне комисије општине Владичин Хан, Јелена Димитријевић и заменик члана Јелена Павловић које су именоване за члана, односно заменика члана Општинске изборне комисије на предлог Одборничке групе Ивица Дачић - Социјалистичка партија Србије (СПС), поднеле су оставку у писменој форми на место члана, односно заменика члана Општинске изборне комисије. Одборничка група Ивица Дачић - Социјалистичка партија Србије (СПС) поднела је предлог за новог члана, односно заменика члана Општинске изборне комисије.

Чланом 18. став 3. Закона прописано је да се одлука о именовању чланова и заменика чланова изборне комисије објављује на веб-презентацији Републичке изборне комисије.

Сагласно напред наведеним одредбама Закона и прописаним надлежностима Скупштине општине чланом 32. став 1. тачка 20. Закона о локалној самоуправи („Службени гласник РС“, број 129/2007, 83/2014 – др. закон, 101/2016 – др.закон, 47/2018 и 111/2021-др.закон) и члана 40. став 1. тачка 19. Статута Општине Владичин Хан („Службени гласник Града Врања“, број 4/2019 и 28/22), у циљу поступања по одредбама закона, доноси се ова Одлука.

**УПУТСТВО О ПРАВНОМ СРЕДСТВУ:** Против ове одлуке сваки подносилац изборне листе која је освојила мандате у постојећем сазиву Скупштине општине може поднети жалбу Управном суду у року од седам дана од објављивања ове одлуке на веб-презентацији Републичке изборне комисије.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-115/4/23-I**

**ПРЕДСЕДНИЦА,**

**Данијела Поповић**